На основу члана 54. став 1., 2. и 3. и члана 55. Закона о основама система, образовања и васпитања (“Службени гласник РС“, број 72/09, 52/11, 55/13 и 35/2015 – аут.тумачење и 68/15), члана 32. Закона о локалној самоуправи („Службени гласник РС“ број 129/07 и 83/14 – др.закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13), Скупштина општине Владичин Хан на седници одржаној дана 18.11.2015. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**УПРАВНОГ ОДБОРА ПРЕДШКОЛСКЕ УСТАНОВЕ „ПЧЕЛИЦА“**

**ВЛАДИЧИН ХАН**

**I**

У Решењу о именовању чланова Управног одбора Предшколске установе „Пчелица“, („Службени гласник Града Врања“, број 11/13, 40/13, 20/14 и 10/15), врши се измена у члану 1. у делу испред Савета родитеља:

**Разрешава се дужности члана Управног одбора**

- Александра Митровић из Владичиног Хана,

**Именује се за члана Управног одбора**

**-** Новковић Игор из Владичиног Хана.

**II**

Мандат именованог члана Управног одбора траје до истека мандата именованог Управног одбора Предшколске установе „Пчелица“ Владичин Хан, („Службени гласник Града Врања“; број 11/13, 40/13, 20/14 и 10/15 ).

**II**

Решење ступа на снагу даном доношења, а објавиће се у „Службеном гласнику Града Врања“.

**О б р а з л о ж е њ е**

Чланом 54. Закона о основама система образовања и васпитања прописано је да чланове органа управљања именује и разрешава Скупштина јединице локалне самоуправе, а да председника бирају чланови већином гласова од укупног броја чланова органа управљања, као и да орган управљања чине по 3 представника запослених, родитеља и јединице локалне самоуправе.

Чланом 55. став 3. наведеног Закона предвиђено да ће Скупштина јединица локалне самоуправе разрешити пре истека мандата поједине чланове укључујући и председника или орган установе због престанка основа по којем је именован у орган управљања. Чланом 55. став 4. прописано је изборни период новоименованог појединог члана органа управљања траје до истека мандата органа управљања.

Како је Александри Митровић из Владичиног Хана која је именована за члана Управног одбора испред Савета родитеља, престало својство родитеља јер је њено дете завршило припремни предшколски програм а нема друго дете у установу, у складу са напред наведеним одредбама закона разрешава се дужности члана Управног одбора Предшколске установе „Пчелица“ Владичин Хан.

На основу предлога овлашћеног предлагача а у складу са чланом 54. и 55. став 4. Закона о основама система образовања и васпитања за члана органа управљања испред Савета родитеља именује се Новковић Игор из Владичиног Хана.

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-152/11/2015-01**

**ПРЕДСЕДНИЦА,**

**Данијела Поповић**